elektronika – toortsie.com
Augustus 25, 2013 Augustus 26, 2013 ~ Toortsie	~ 19 Kommentaar
My vriendin, Maresa het baie jare gelede gesê dat ons sal moet leer hoe die rekenaar werk, anders gaan ons agterbly…
Toe ek my eerste rekenaar gekoop het, groot skerm, groot boks, dot matriks drukker, het wêrelde vir my oopgegaan. Maar toe ek later jare ‘n skootrekenaar kry, het ek die vryheid vanself gekry. Ek kon my laptoppie oppak en as my man sê, kom jy saam, is ek en laptoppie ingelaai en daar gaan ons! Natuurlik, toe Vodacom sy internet-stokkies bekendstel, het ek net meer en meer vlerke gekry. Fax to email het beslis ook baie “drade” afgesny, en, wat is lekkerder as WIFI?
Toe kom die slimfone. My slimfoon, ‘n Samsung, het nog knoppies, so sy skermpie is nie so groot nie. Nadat ek dit omtrent ‘n jaar al het, het ek die wonder ontdek van eposse op die foon kyk as ons iewers rondry. Ek het geweet dis daar, maar het dit nooit gebruik nie! O, en met Google Calender het ek bevry geraak van my dagboek! Die afgelope vakansie het ek die wonder van Google Search op my selfoon ontdek (het dit altyd op my rekenaar gebruik), en as pappa sê, “kyk vir verblyf in Koekenaap”, dan het ek tjop tjop dit gedoen! Die GPS van die slimfoon gebruik darem net te veel data…
Maar gee kans! NOU gaan ek slim word!! 😉 Wanneer ek al my kontakte se inligting op my Google-rekening ingetik het, gaan ek nie meer afhanklik wees van die nommers op my simkaart nie, want wie gebruik nog nommers op simkaarte? Hy het net soveel karakters, en kan net soveel nommers hou. (ek) … En dan gaan my rekenaar en my selfoon en my nuwe Galaxy tab wat ek by Eerste Nasionale Bank vir 24 maande afbetaal, alles gesinkroniseer wees….. oooooooo!!!….. En sou my selfoon vervang moet word, verloor ek nie nommers nie… ooooooo!!!….
Scype, wat ek seker al meer as ‘n jaar gelede geinstalleer het, is nou ook op my foon. 🙂 So, dames en here, AS EK ONTHOU, gaan ek julle Scype! 🙂 Gratis! 🙂 …. (oeps! SKYPE MET ‘N K!!)
En wanneer die dropbox geinstalleer is, gaan my foto’s wat ek met my selfoon neem, sommer op die rekenaar en die Tab wys…. so hoekom nog mik en druk?…… (dis hoofstuk 15)…
Ek trek nou by hoofstuk 2…. 😉
After all, ek is mos darem al ‘n OUMA!, so is dit so nodig om so heeltemal op datum te wees?